മമ്മൂട്ടി നായകനാകുന്ന പുഴു സിനിമയുടെ ചിത്രീകരണം പൂര്ത്തിയായി മമ്മൂട്ടി നായകനാകുന്ന പുഴുവിന്റെ ചിത്രീകരണം പൂര്ത്തിയായി. നവാഗതയായ റത്തീന ഹര്ഷാദ് സംവിധാനം ചെയ്യുന്ന ചിത്രം, സിന് സില് സെല്ലുലോയ്ഡിന്റെ ബാനറില് എസ്. ജോര്ജ്ജ് ആണ് നിര്മ്മിക്കുന്നത്.പുഴുവിന്റെ ചിത്രീകരണം പൂര്ത്തിയായി എന്നറിയിക്കുവാന് സന്തോഷമുണ്ട്. പുരോഗമനപരവും ഉത്കര്ഷേച്ഛ നിറഞ്ഞതുമായ ഒരു ചിത്രമാണിത്. ഇതിന്റെ നിര്മ്മാണ ഘട്ടവും വലിയ അനുഭവമായിരുന്നു. അവസാന പ്രോഡക്റ്റ് നിങ്ങളേവരും കാണുന്നതുവരെയുള്ള അക്ഷമയാണ് ഇനി, മമ്മൂട്ടി ഫേസ്ബുക്കില് കുറിച്ചു. മമ്മൂട്ടി, പാര്വതി എന്നിവര്ക്കൊപ്പം നെടുമുടി വേണു, ഇന്ദ്രന്സ്, മാളവിക മോനോന് തുടങ്ങി നിരവധി പ്രമുഖരായ ഒരു താര നിര തന്നെ പുഴുവിന്റെ ഭാഗമായി എത്തുന്നുണ്ട്. ദുല്ഖറിന്റെ വേഫെയറര് ഫിലിംസ് ആണ് സഹനിര്മ്മാണവും വിതരണവും. മമ്മൂട്ടി തന്നെ നായകനായെത്തിയ ഖാലിദ് റഹ്മാന് ചിത്രം ഉണ്ടയ്ക്കു ശേഷം ഹര്ഷദ് രചന നിര്വ്വഹിക്കുന്ന ചിത്രമാണിത്. ഷര്ഫു, സുഹാസ് എന്നിവര്ക്കൊപ്പമാണ് ഹര്ഷദ് ഈ ചിത്രത്തിന്റെ തിരക്കഥ രചിച്ചിരിക്കുന്നത്. പാര്വ്വതി തിരുവോത്തിനൊപ്പം നെടുമുടി വേണു, ഇന്ദ്രന്സ്, മാളവിക മോനോന് തുടങ്ങി വലിയ താരനിരയും ചിത്രത്തില് അണിനിരക്കുന്നുണ്ട്. തേനി ഈശ്വറാണ് ഛായാഗ്രഹണം. കലാസംവിധാനം മനു ജഗത്ത്. റെനിഷ് അബ്ദുള്ഖാദര്, രാജേഷ് കൃഷ്ണ, ശ്യാം മോഹന് എന്നിവരാണ് എക്സിക്യൂട്ടീവ് പ്രൊഡ്യൂസേഴ്സ്. എഡിറ്റിംഗ് ദീപു ജോസഫ്, സംഗീതം ജേക്സ് ബിജോയ്, പ്രൊജക്ട് ഡിസൈനര് എന് എം ബാദുഷ, പ്രൊഡക്ഷന് കണ്ട്രോളര് പ്രശാന്ത് നാരായണന്, വസ്ത്രാലങ്കാരം സമീറ സനീഷ്, സ്റ്റില്സ് രോഹിത് കെ സുരേഷ്, അമല് ചന്ദ്രനും എസ് ജോര്ജ്ജും ചേര്ന്നാണ് മേക്കപ്പ്, പബ്ലിസിറ്റി ഡിസൈന്സ് ആനന്ദ് രാജേന്ദ്രന്, എറണാകുളം, കുട്ടിക്കാനം എന്നിവിടങ്ങളാണ് ചിത്രത്തിന്റെ പ്രധാന ലൊക്കേഷനുകള്.